Kertakäyttö-DVD:t tulivat Suomen markkinoille

Valikoituihin R-Kioskeihin on ilmestynyt myyntiin noin vuokraelokuvan hinnan verran maksavia 48DVD-tuotteita, jotka ovat ns. kertakäyttö-DVD:tä. Scanbox Visionin levittämät 48DVD-tuotteet toimivat 48 tuntia siitä hetkestä, kun levy on ensimmäisen kerran laitettu soittimeen. Tavalliseen vuokraelokuvaan verrattuna pahvikotelossa myytävän 48DVD:n etu on, ettei tuotetta tarvitse palauttaa myymälään.

Scanbox Vision tulee laajentamaan 48DVD-tuotteiden jakelua. Levittäjä lupaa, ettei DVD-levy katseluajan umpeutuessa ja lakatessaan toimimasta vahingoita sen katseluun käytettyä soitinta.